stanford-oval/wikipedia huggingface dataset:
Nestor Rusi

Nestor Rusi (19. maaliskuuta 1916 Kuolemanjärvi – 2. kesäkuuta 2003 Espoo) oli suomalainen sotaveteraani, joka oli sodan jälkeen vankina ja karkotettuna Neuvostoliitossa lähes 50 vuoden ajan ja pääsi palaamaan Suomeen vasta vuonna 1993.
Rusin äiti kuoli jo hänen ollessaan pikkulapsi, ja hänen isänsä lähti siirtolaiseksi Yhdysvaltoihin 1920-luvun alussa jättäen perheen kaksi lasta Suomeen. Vartuttuaan Nestor Rusi työskenteli renkinä maataloustöissä, kunnes hän meni armeijaan vuonna 1937 suorittamaan asepalvelustaan. Hän pääsi kotiutumaan armeijasta vasta marraskuussa 1944, ja hän osallistui talvi- ja jatkosotaan lähettinä.
Kotiuduttuaan Rusi päätti lähteä etsimään Yhdysvaltoihin jäänyttä isäänsä, ja jostain syystä hän uskoi, että parhain tapa päästä Yhdysvaltoihin olisi Koivistolta Neuvostoliiton haltuunsa ottamalta alueelta Kannaksella. Toisen kertomuksen mukaan hän lähti Neuvostoliittoon työnhakuun. Rusi ylitti salaa rajan Virolahdella, mutta joutui heti Neuvostoliiton puolella pidätetyksi. Hänet tuomittiin vakoilijana kuolemaan Leningradissa, mutta tuomio muutettiin leirituomioksi. Rusi oli kolme vuotta vankilassa ja sen jälkeen pakkotyöleirillä Verhojanskin alueella. Vuonna 1950 hänet siirrettiin sisäiseen karkotukseen Domskin alueelle. Samana vuonna hän meni naimisiin volgansaksalaisen Emilia Fritzerin kanssa, ja heille syntyi poika Leonid Rusi.
Rusi joutui ottamaan vuonna 1962 Neuvostoliiton kansalaisuuden, ja vuonna 1967 hän muutti perheineen Kazakstaniin. Hän ei uskaltanut ottaa yhteyttä Suomeen uuden vankeusrangaistuksen pelossa, ja niinpä Suomessa häntä pidettiin jo kuolleena. Rusin vaimo kuoli vuonna 1990, ja vuonna 1992 hän pääsi muuttamaan Saksaan Baijeriin Leonid-poikansa perheen mukana osana Neuvostoliitossa asuneiden volgansaksalaisten paluumuuttoa. Nestor Rusi pääsi palaamaan Suomeen joulukuussa 1993, ja hän sai takaisin Suomen kansalaisuuden vuonna 1995. Rusin poika jäi perheineen Saksaan. Viisikymmentä vuotta kadoksissa olleen Rusin tapausta käsiteltiin tuolloin laajasti suomalaisissa tiedostusvälineissä. Viimeiset vuotensa Rusi vietti sotaveteraanien hoitokodissa Kuusikodissa Espoossa, jossa hän kuoli kesäkuussa 2003.
Nestori Rusi oli Alpo Rusin ja Jukka Rusin etäinen sukulainen.
Néa Árvi

| Néa Árvi Νέα Άρβη |
| --- | --- |
 Néa Árvi
 Koordinaatit: 34°59′43″N, 25°27′25″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Viánnos
Hallinto:  
 – Asutustyyppi:  kylä
 – Kallikrates-koodi:  7103000203
Väkiluku (2021):  147
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Árvi (kreik. Νέα Άρβη) on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 147 (2021).
Néa Árvin kylä, suomeksi ”Uusi Árvi", sijaitsee lähellä Kreetan etelärannikkoa noin 80 kilometriä kaakkoon Iraklionista ja noin 35 kilometriä länteen Ierápetrasta. Se on osa Ágios Vasíleioksen kyläyhdyskuntaa. Rannikolla kylän eteläpuolella sijaitsee Árvin kylä.
Neron taakka

| Neron taakka Raimssi |
| --- | --- | --- |

Studioalbumin tiedot
 Julkaistu: 3. toukokuuta 2006
 Formaatti: CD
 Tuottaja(t): Big Vili, Skem, Jivefunk, Otniel
 Tyylilaji: rap
 Levy-yhtiö: Turnin' Records
Raimssin muut julkaisut
| Kotiinpäin 2003 | Neron taakka 2006 | Yllättävä vainu! 2008 |
Neron taakka on tamperelaisen rap-artisti Raimssin toinen studioalbumi, joka julkaistiin vuonna 3. toukokuuta 2006. Albumin julkaisi Turnin' Records -levy-yhtiö ja sen tuottivat Big Vili, Skem, Jivefunk ja Otniel. Albumilta julkaistiin singlet Syntynyt Tampereelle ja Vuosia myöhemmin.
Kappaleet

Intro
Se on mahtavaa
Unelmien poikaystävä
Vuosia myöhemmin (skit)
Vuosia myöhemmin
Johonkin se raja on vedettävä
Tavoitteita (skit)
Tavoitteita
Pyromaani (skit)
Tulta!
Paska reissu, mutta tulipahan tehtyä
Ring ring, puhelin soi
Pidän paikkani
Aavelaivat
Suunnitelma B
Siirappia (skit)
Siirappia korvista ja silmistä
Syntynyt Tampereelle
Neron taakka outro
Tuottajat

Big Vili: 1, 2, 5, 8, 10, 11, 12, 13, 18
Skem: 3, 15
Jivefunk: 6, 19
Otniel: 14, 17
Nédonas

| Nédonas Νέδωνας |
| --- | --- |
Alkulähde:  Taÿ́getos-vuori
Laskupaikka:  Messenianlahti  37°01′28″N, 22°06′04″E
Maat:   Kreikka
Pituus:  n. 30 km
Nédonas (kreik. Νέδωνας, kath.kreik. Νέδων, Nédon) on joki, joka virtaa Messeniassa Peloponnesoksen niemimaalla Kreikassa. Sen pituus on noin 30 kilometriä. Joki saa alkunsa Taÿ́getos-vuorelta ja se laskee Messenianlahteen Kalamátan kaupungissa.
Nédonas-joen rotkoa.
Joki muodostaa noin yhdeksän kilometriä pitkän rotkon Nédousan kylän ja Kalamátan välille. Joen sivujokia ovat Karveliótiko Réma, Réma Griás, Dafnórema ja Skoúra Réma.
Medford

| Medford |
| --- | --- |
 Unitarian Universalist Church

 Medford
 Koordinaatit: 42°25′06″N, 71°06′24″W 
Valtio:  Yhdysvallat
Osavaltio:  Massachusetts
Piirikunta:  Middlesex
Väkiluku (2010):  56 173
Aikavyöhyke:  UTC-5 (kesäaika UTC-4)
 
 http://www.medford.org/ 
Infobox OKVirheellinen NIMI-arvo: 
Medford on kaupunki Middlesexin piirikunnassa, Massachusettsin osavaltiossa, Yhdysvalloissa, vain muutaman kilometrin päässä Bostonista. Kaupungin asukasluku oli 56 173 vuonna 2010. Medfordissa sijaitsee Tuftsin yliopisto. Kaupungin nimi tulee kuvauksesta "nummi joen vierellä" ("meadow by the ford").
Historia

Medford perustettiin vuonna 1630. Siitä tuli kaupunki vuonna 1892 ja se oli teollisuuskeskus, jossa valmistettiin mm. tiiliä, rommia ja laivoja.
Historia > Lehtinunna

Vuonna 1868 ranskalainen astronomi ja luonnonhistorioitsija Leopold Trouvelot yritti jalostaa paremman mulperiperhosen käyttämällä lehtinunnia. Useat näistä perhosista pääsivät karkuun hänen kotoaan. Kymmenessä vuodessa hyönteinen tuhosi kasvillisuuden naapurustossa. Se levisi ympäri Pohjois-Amerikkaa.
Historia > Laulut

1800-luvulla Simpsonin tavernassa, High Streetillä, paikallinen asukas James Pierpont kirjoitti "Kulkuset" ("Jingle Bells") kelkkakilpailun jälkeen. Toinen paikallinen asukas, Lydia Maria Child (1802–1880), kirjoitti runon, matkasta kaupungin toiselle puolelle isovanhempiensa talolle, joka nykyään tunnetaan klassikkolauluna nimeltä "Over the River and Through the Woods".
Historia > Muuta merkittävää

Medford oli maailmankuulujen keittokirjojen kirjoittajan Fannie Farmerin koti. Se oli myös James Plimptonin koti; miehen, joka vuonna 1863 keksi ensimmäisenä neljäpyöräisen rullaluistimen.
"Musta Dahlia", häpeällisen Hollywood murhan uhri, syntyi ja eli Medfordissa ennen kuin meni länsirannikolla etsimään julkisuutta.
Peter Tuftsin talo (350 Riverside Ave.) on luultavasti vanhin tiilitalo Uudessa-Englannissa. Toinen tärkeä paikka on "Slave Wall" Grove Streetillä.
Medford on lähettänyt monia urheilijoita NHL:ään; Shawn Bates, vaikka syntyikin Melrosessa, kasvoi Medfordissa, kuten Keith Tkachuk, Mike Morrison ja Joe Sacco.
Medfordissa on Uuden-Englannin tunnetuimpia leipomoita sekä italialaisia ravintoloita.
Medford oli amerikkalaisen liikemiehen, Michael Bloombergin koti. Bloomberg toimii nykyään New Yorkin pormestarina. Hän kävi koulua Medford High Schoolissa, kunnes valmistui collegesta. Hänen äitinsä on yhä Medfordin asukas.
Aiheesta muualla

Kuvia tai muita tiedostoja aiheesta Medford Wikimedia Commonsissa
Matkaopas aiheesta Medford (Massachusetts) Wikivoyagessa (englanniksi)
City Hall's website (Arkistoitu – Internet Archive)
Medford Transcript, sanomalehti (Arkistoitu – Internet Archive)
InsideMedford.com, sanomalehti internetissä
City Hall's Official Histories (Arkistoitu – Internet Archive)
Medford History by local schools
Medford Genealogy by Sharon Guzik (Arkistoitu – Internet Archive)
Medford Historical Society
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Medford, Massachusetts
Käännös suomeksi
Nielu

Nielun poikkileikkauskuva
Ylähengitysteiden poikkileikkauskuva
Nielu (lat. pharynx) on ruoansulatuselimistön ja hengitysteiden yhteinen osa, joka jaetaan nenänieluun, suunieluun ja alanieluun. Suunielu sijaitsee suuontelon ja alanielu kurkunpään takana. Nenänieluun avautuvat edestä nenäkäytävät ja sivuilta korvatorvet, joiden avulla tasataan välikorvien painetta. Nielun kaikki osat paitsi nenänielu ovat muodostuneet kerrostuneesta levyepiteelistä. Nenänielussa on kerrostuneen levyepiteelin lisäksi hengitystie-epiteeliä. Nielun tunto- ja liikehermona toimii yhdeksäs aivohermo eli kieli-kitahermo.
Hengityselimistö
Nenä
Nenäontelo
Nenän sivuontelo
Nielu
Kurkunpää
Henkitorvi
Keuhkot
Keuhkoputket
Keuhkorakkulat
Ruoansulatuselimistö
suu
nielu
kupu
ruokatorvi
pötsi
verkkomaha
satakerta
mahalaukku
haima
sappirakko
maksa
ohutsuoli
paksusuoli
pohjukaissuoli
peräsuoli
peräaukko
Ninfa (1795)

| Ninfa |
| --- | --- |

Aluksen vaiheet
Rakentaja:  Mahon, Minorca
Laskettu vesille:  1795
Poistui palveluskäytöstä:  vallattu 26. huhtikuuta 1797
Loppuvaihe:  haaksirikkoutunut 25. joulukuuta 1797
Tekniset tiedot
Uppouma:  890 bm
Miehistöä:  264
Aseistus
Aseistus:  tykkikansi: 26 × 12 naulan tykkiä puolikansi: 8 × 6 naulan tykkiä 6 × 32 naulan karronadia etukansi: 2 × 6 naulan tykkiä 2 × 32 naulan karronadia
Ninfa oli Espanjan laivaston vuonna 1795 vesille laskettu 44-tykkinen fregatti.
Valmistus

Alus tilattiin Mahonista Menorcalta ja valmistettiin 1794–1795.
Palvelus

Huhtikuussa 1797 Ninfa ja Santa Elena olivat hopealastissa matkalla Cádiziin. Alusten saatua tiedon Britannian kuninkaallisen laivaston saarrosta niiden lasti siirrettiin kalastusaluksiin maihin kuljetettavaksi. Fregatit pyrkivät satamaan purjehtimalla pitkin rannikkoa. HMS Irresistible, 74-tykkinen linjalaiva, ja 36-tykkinen fregatti HMS Emerald havaitsivat alukset 26. huhtikuuta ja aloittivat takaa-ajon. Heikommin aseistetut espanjalaisalukset pyrkivät suojaan Conilinlahteen, mikä ei kuitenkaan onnistunut. Puolentoista tunnin taistelun jälkeen kumpikin espanjalaisalus oli vaurioitunut. Santa Elena ajautui rantaan miehistön katkaistua ankkuriköyden.
Palvelus > HMS Hamadryad

Ninfa siirrettiin Gibraltarille, missä amiraali St. Vincent lunasti toukokuussa aluksen laivastolle 9 191 punnalla ja kolmella pennyllä. Alus otettiin kesäkuussa palvelukseen Välimeren laivastossa nimellä HMS Hamadryad päällikkönään Thomas Elphinstone. Alus valtasi 30. kesäkuuta espanjalaisen kaapparin ja 3. heinäkuuta Gibraltarin salmessa toisen kaapparin 6-tykkisen L'Actaeonin. Alus upposi 25. joulukuuta pyrkiessään suojaan myrskyltä Algerinlahteen.
Nihkolas Valkeapää

| Nihkolas Valkeapää> Saamelaiskäräjien jäsen |
| --- | --- |
 2012–2015  
Saamelaiskäräjien varajäsen
 2016–  
Henkilötiedot
Nihkolas Valkeapää on enontekiöläinen lääketieteen kandidaatti ja poromies. Hänet valittiin jäseneksi Saamelaiskäräjille Enontekiöltä kaudelle 2012–2015 ja varajäseneksi kaudelle 2016–2019.
Vuonna 2013 hän oli Sámi Nuorat -yhdistyksen hallituksen varajäsen.
Nikola Maksimović

| 0 | 1 | 2 |
| --- | --- | --- |

Henkilötiedot
Koko nimi: Nikola Maksimović
Syntymäaika: 25. marraskuuta 1991 (ikä 32)
Syntymäpaikka: Bajina Bašta, Jugoslavia
Pelipaikka: keskuspuolustaja
Pituus: 193 senttimetriä
Seura
Seura: Napoli
Pelinumero: 19
Junioriseurat
2002–2004 2004–2006 2006–2008: Kosmos Bajina Bašta Sloga Bajina Bašta Sloboda Užice
Seurat
| Vuodet | Seura | O (M) |
| 2008–2010 2010–2012 2012–2014 2013–2014 2014–2017 2016–2017 2017– 2018 | Sevojno Sloboda Užice Belgradin Punainen tähti → Torino Torino → Napoli Napoli → Spartak Moskova | 31 (2) 32 (1) 25 (1) 23 (0) 43 (0) 8 (1) 31 (1) 9 (0) |
Maajoukkue
| 2009 2009–2011 2012– | Serbia U19 Serbia U21 Serbia | 2 (0) 2 (0) 24 (0) |
 Seurajoukkueuran tilastot kattavat vain kansalliset sarjat, päivitetty 17. kesäkuuta 2020.  Maajoukkueuran tilastot päivitetty 17. kesäkuuta 2020.
Nikola Maksimović (serb. Никола Максимовић; s. 25. marraskuuta 1991 Bajina Bašta, Jugoslavia) on serbialainen jalkapalloilija, pelipaikaltaan toppari.
Maksimović siirtyi kotimaastaan Italiaan Torinon joukkueeseen ensin lainalle kaudeksi 2012–2013 ja sitten pysyvästi. Elokuussa 2016 hän siirtyi lainalle Napoliin, ja sekin siirto muuttui seuraavana kesänä pysyväksi. Kevätkauden 2018 Maksimović pelasi lainalla venäläisseura Moskovan Spartakissa. Hän on toukokuun 2020 loppuun mennessä pelannut Italian Serie A:ssa 105 ottelua ja tehnyt niissä kaksi maalia. Mestarien liigassa hän on pelannut 11 ottelua. Hän voitti Italian cupin 2020 ja teki maalin loppuottelun ratkaisseessa rangaistuspotkukilpailussa.
Maksimović on pelannut vuodesta 2012 lähtien Serbian A-maajoukkueessa 24 ottelua.
Maaottelut vuosittain

| Serbian maajoukkueessa> Vuodet | Serbian maajoukkueessa> ottelut | Serbian maajoukkueessa> maalit |
| --- | --- | --- |
| 2012 | 4 | 0 |
2013: 0
| 2014 | 1 | 0 |
| 2015 | 2 | 0 |
| 2016 | 8 | 0 |
| 2017 | 4 | 0 |
| 2018 | 1 | 0 |
| 2019 | 4 | 0 |
| Yhteensä | 24 | 0 |
Nico Müller

Nico Müller vuonna 2023.
Nico Sebastian Müller (s. 25. helmikuuta 1992 Thun) on sveitsiläinen autourheilija. Nykyään hän ajaa Formula E -sarjassa Andretti -tallissa ja FIA World Endurance Championship -sarjassa Peugeot Sportilla.
Ura

Müller aloitti urheilu-uransa karting-sarjoissa vuonna 2004. Seuraavana vuonna hän sijoittui kuudenneksi Sveitsin Bridgestone Cupin ICA Junior -luokassa. Vuonna 2006 hän sijoittui kolmanneksi samaisessa luokassa ollen paras tulokas Sveitsin juniorimestaruussarjassa. Vuonna 2007 Müller voitti Sveitsin Bridgestone Cupin KF3-luokassa yhden pisteen turvin sijoittuen viidenneksi Sveitsin KF3-mestaruussarjassa.
Vuonna 2008 Müller siirtyi isompiin sarjoihin kilpaillen Formula Renault 2.0 -sarjassa Jenzer Motorsport -tallissa. Hän sijoittui myös kolmanneksi Formula Renault -talvisarjassa kahdella palkintosijallaan. Ensimmäisenä vuonnaan pääsarjassa hän sijoittui viidenneksi yhdellä voitollaan ja seuraavana vuonna voitti sarjan mestaruuden ylivoimaisesti ollen palkintokorokkeella kauden kaikissa 12 kilpailussa voittaen niistä yhdeksän. Samana vuonna Müller testasi Formula Renault 3.5 -luokan autoa ja ajoi testisessioita International Formula Master -sarjan autolla. Vuonna 2010 Müller siirtyi GP3-sarjaan kilpaillen niin ikään Jenzer-tallissa. Hän voitti kaudella kaksi kilpailua sijoittuen pisteissä kolmanneksi. Müller jatkoi GP3-sarjassa kaudella 2011. Hän voitti yhden kilpailun ja otti 2 kolmossijaa. Hän sijoittui sarjan neljänneksi.
Vuonna 2012 Müller siirtyi World Series by Renault-sarjaan. Hän ajoi kauden aikana kerran palkintokorokkeelle ja sijoittui lopulta sarjan yhdeksänneksi. Vuonna 2013 Müller jatkoi samassa sarjassa. Hän ajoi voittoon Monacon kilpailussa. Hän voitti myös sateisen Hungaroringin viikonlopun ensimmäisen kilpailun ja sijoittui kauden loppupisteissä sarjan viidenneksi. Vuonna 2014 Müller siirtyi DTM-sarjaan. Parhaimillaan hän sijoittui sarjassa toiseksi vuosina 2019 ja 2020.
Vuonna 2015 Müller oli mukana voittamassa Nürburgringin 24 tunnin ajoa.
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Jenzer Motorsport | ESPFEA 13 | ESPSPR 9 | TURFEA 6 | TURSPR 4 | EURFEA 7 | EURSPR 1 | GBRFEA 3 | GBRSPR 4 | GERFEA Kesk. | GERSPR 17 | HUNFEA 1 | HUNSPR 6 | BELFEA 4 | BELSPR 6 | ITAFEA 4 | ITASPR 3 | 53 | 3. |
| 2011 | Jenzer Motorsport | TURFEA 11 | TURSPR 15 | ESPFEA 5 | ESPSPR Kesk. | EURFEA Kesk. | EURSPR 14 | GBRFEA 1 | GBRSPR 11 | GERFEA 15 | GERSPR 7 | HUNFEA 4 | HUNSPR 5 | BELFEA 7 | BELSPR 3 | ITAFEA 4 | ITASPR 3 | 36 | 4. |
Nico Müller, Deutsche Tourenwagen Masters 2014 - Hockenheimring
Nihilist Blues

| ”nihilist blues” Bring Me The Horizon |
| --- | --- | --- |

Singlen tiedot
 Albumilta: amo
 Äänitetty : 2018
 Julkaistu: 24. tammikuuta 2019
 Formaatti: digitaalinen lataus
 Tuottaja(t): Jordan Fish, Oliver Sykes, Grimes
 Tyylilaji: elektropop, synthpop, eurodance, elektroninen rock
 Kesto: 05.25
 Levy-yhtiö: RCA Records, Columbia
Bring Me The Horizonin muut singlet
| ”mother tongue” 2019 | ”nihilist blues” 2019 | ”sugar honey ice & tea” 2019 |
nihilist blues on englantilaisen rockyhtyeen Bring Me the Horizonin kappale. Kappale julkaistiin amo-albumin viidentenä singlenä 24. tammikuuta 2019.
Neron

Neron on superroisto, joka esiintyy useissa DC Comicsin julkaisemissa amerikkalaisissa sarjakuvatarinoissa. Hahmo esiintyi ensimmäisen kerran Underworld Unleashed #1:ssä marraskuussa 1995 ja hänet loivat Mark Waid ja Howard Porter. Hahmo on tullut tunnetuksi Oikeuden Puolustajien vihollisena.
Muussa mediassa

Neron esiintyi ensimmäisen kerran televisiossa Legends of Tomorrow sarjan neljännellä kaudella toimien sankareiden päävastuksena. Häntä esittivät sarjassa Christian Keyes ja Brandon Routh.
Néa Vrasná

| Néa Vrasná Νέα Βρασνά |
| --- | --- |
 Néa Vrasnán kaupunkia.
 Néa Vrasná
 Koordinaatit: 40°42′23″N, 23°41′57″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Vólvi
Hallinto:  
 – Asutustyyppi:  kaupunki
 – Kallikrates-koodi:  0703020201
Väkiluku (2011):  2 556
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Vrasná (kreik. Νέα Βρασνά) on Kreikan kaupunki, joka kuuluu hallinnollisesti Vólvin kuntaan, Thessalonikin alueyksikköön ja Keski-Makedonian alueeseen. Se on osa Vrasnán kyläyhdyskuntaa. Kaupungin väkiluku on 2 556 (vuonna 2011).
Rantaa Néa Vrasnássa.
Néa Vrasnán pieni kaupunki sijaitsee Strymonikóslahden rannalla Chalkidikín niemen juuren itärannikolla noin 80 kilometriä itään Thessalonikista ja saman verran länteen Kaválasta. Rannikolla heti kaupungin pohjoispuolella sijaitsee Asprováltan kaupunki.
Aiemmin kaupunki kuului Ágios Geórgioksen kuntaan ja vuodesta 2011 lähtien Vólvin kunnan Ágios Geórgioksen kunnallisyksikköön.
Aiheesta muualla

Kuvia tai muita tiedostoja aiheesta Néa Vrasná Wikimedia Commonsissa
Metal Gear Solid V: The Phantom Pain

| Metal Gear Solid V: The Phantom Pain |
| --- | --- |

Kehittäjä:  Kojima Productions
Julkaisija:  Konami
Jakelija:  Steam, Humble Store, Microsoft Store, PlayStation Store, PlayStation Now ja Xbox Games Store
Ohjaaja:  Hideo Kojima
Tuottaja:   Hideo Kojima  Kenichiro Imaizumi  Kazuki Muraoka 
Suunnittelija:  Hideo Kojima
Käsikirjoittaja:   Hideo Kojima  Shuyo Murata  Hidenari Inamura  Etsu Tamari 
Taiteilija:  Yoji Shinkawa
Säveltäjä:   Ludvig Forssell  Justin Burnett  Daniel James 
Pelisarja:  Metal Gear
Pelimoottori:  Fox Engine
Julkaistu:   1. syyskuuta 2015
Lajityyppi:  toimintaseikkailu hiiviskely
Pelimuoto:  yksinpeli moninpeli
Ikäluokitus:  ESRB: Alkaen 17 vuotta  PEGI 18  USK 18 
Alusta:   Microsoft Windows  PlayStation 3  PlayStation 4  Xbox 360  Xbox One 
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
Metal Gear Solid V: The Phantom Pain (メタルギアソリッドV ファントムペイン, Metaru Gia Soriddo Faibu Fantomu Pein) on Kojima Productionsin kehittämä ja Konamin vuonna 2015 julkaisema avoimeen pelimaailmaan sijoittuva toimintaseikkailu- ja hiiviskelypeli. Se on suora jatko-osa pelille Metal Gear Solid V: Ground Zeroes (2014), ja se on osa Metal Gear -pelisarjaa. Pelin tarina sijoittuu vuoteen 1984 ja seuraa palkkasotilasjohtaja Venom Snaken (tunnetaan myös nimellä Big Boss) seikkailua Afghanistanissa ja Keskisessä Afrikassa.
Peli julkaistiin maailmanlaajuisesti 1. syyskuuta 2015.
Pelaaminen > Moninpeli

Yksinpelitarinan lisäksi pelissä on kaksi moninpelimuotoa. Ensimmäinen on Kojima Productionin kehittämä Metal Gear Online, joka julkaistiin konsoleille 6. lokakuuta 2015 ja Windowsille tammikuussa 2016.
Toinen moninpelimuoto keskittyy oman tukikohdan (Forward Operating Bases) rakentamiseen. Sen avulla saadaan lisäresursseja yksinpeliin, mutta muut pelaajat voivat hyökätä sinne varastelemaan resursseja.
Tarina > Asetelma

Ground Zeroesin tapahtumien jälkeen ja Militaires Sans Frontièresin (MSF) tuhouduttua, Big Boss (Kiefer Sutherland/Akio Ōtsuka) vaipuu koomaan. Yhdeksän vuotta myöhemmin hän herää ja alkaa johtaa uutta palkkasoturijoukkoa nimeltä Diamond Dogs. Hän omaksuu peitenimen ”Venom Snake” ja lähtee Afganistaniin, jossa on käynnissä sota, ja Angolan–Zairen rajalle Angolan sisällissodan aikaan jäljittääkseen MSF:n tuhosta vastuussa olevat miehet. Matkalla hän tapaa uudelleen entisen vihollisensa Ocelotin (Troy Baker/Satoshi Mikami) ja tapaa tarkka-ampuja Quietin (Stefanie Joosten), jolla on yliluonnollisia kykyjä. Snake ja Kazuhira Miller (Robin Atkin Downes/Tomokazu Sugita) ovat aluksi pelkällä kostoretkellä, mutta Snake pian paljastaa Patrioottien juonen kehittää uusi Metal Gear nimeltään ST-84 
”Sahelanthropus”.
Vastaanotto

The Phantom Pain on saanut pääosin täydellisiä arvosteluita ja on usein listattu vuoden parhaimpien pelien joukkoon. Arvosteluissa yhtenä miinuksena on listattu tarve pelata samoja tehtäviä uudelleen vaikeammalla vaikeustasolla avatakseen lisää tehtäviä.
Eurogamer on antanut pelille essential -arvion.
Peli sai kuitenkin paljon kriittisemmän vastaanoton monilta pelaajilta, jotka ihmettelivät monien selvien heikkouksien täydellistä poisjättämistä jopa monien arvostettujenkin arvostelijoiden arvosteluista.
Pelaajien antamia suurimpia kritiikkejä sai heikosti kirjoitettu tarina sekä sen hahmot, joista vain mykällä Quietillä oli lähimpänä kunnollista tarinakaarta oleva hahmo. Myös tarinan keskeneräisyyttä, pahasti hajallaan olevaa sirpalemaista kerrontaa ja tyhjästä tulevaa loppua kritisoitiin suuresti. Peli sai kritiikkiä myös ympäristön yksitoikkoisuudesta, sekä tehtäviensä rakenteesta, joka noudattelee jokaisessa tilanteessa hyvin samankaltaista kaavaa läpi pelin. Myös pelaajan omana tukikohtana pidettävää Mother Basea kuvailtiin tyhjäksi ja turhaksi ajanhaaskaukseksi. Monet myös ihmettelivät missä olivat tekijöiden etukäteen suuresti hehkuttamat ja lupailemat harvoin peleissä nähnyt, tabua lähentelevät teemat.
Suurin syy arvostelijoiden ja pelaajien eriävään arvioon pelistä saattaa johtua läpipeluun vaatimasta ajasta. Monien suurien julkaisujen arvostelivat ovat kertoneet pelanneensa peliä deadlinen takia vain arviolta 30-40 tuntia ennen arvostelun kirjoittamista, kun taas pelin läpi pelanneilta pelaajilta pelin kunnolliseen läpäisyyn kului arviolta 90-100 tuntia. Esimerkiksi Pelaaja-lehden arvostelua varten peliä pelattiin vain noin 30 tuntia. Lyhyestä ajasta johtuen useat pelin varsinkin jälkimmäisellä puoliskolla esiin nousevat ongelmat eivät päätyneet lainkaan arvosteluihin.
Vastaanotto > Palkinnot

Best Score/Soundtrack
Critic's Choice
Vuoden seikkailupeli (Adventure Game of the Year)
Ääninäyttelijät

| 0 | 1 | 2 |
| --- | --- | --- |
|  Kiefer Sutherland  | … |  Venom Snake / Big Boss / Medic   |
|  Robin Atkin Downes  | … |  Kazuhira Miller   |
|  Troy Baker  | … |  Ocelot   |
|  Stefanie Joosten  | … |  Quiet   |
|  Christopher Randolph  | … |  Huey Emmerich   |
|  Piers Stubbs  | … |  Eli   |
|  Jay Tavare  | … |  Code Talker   |
|  James Horan  | … |  Skull Face   |
|  Dave Fouquette  | … |  Man on Fire   |
|  Tara Strong  | … |  Paz Ortega Andrade   |
Aiheesta muualla

Metal Gear Solid V: The Phantom Pain MobyGamesissa (englanniksi)
Metal Gear Solid V: The Phantom Pain Internet Movie Databasessa (englanniksi)
METAL GEAR SOLID V ORIGINAL SOUNDTRACK MusicBrainzissa (englanniksi)
Pelin virallinen kotisivu (englanniksi)
Niels Ryberg Finsen

| Niels Ryberg Finsen |
| --- | --- |
 N. R. Finsen.
Henkilötiedot
Syntynyt: 15. joulukuuta 1860 Tórshavn, Färsaaret
Kuollut: 24. syyskuuta 1904 (43 vuotta) Kööpenhamina, Tanska
Koulutus ja ura
Tutkimusalue:  Kirkasvalohoito
Palkinnot:   Nobelin lääketieteen palkinto (1903)
Niels Ryberg Finsen (15. joulukuuta 1860 Tórshavn, Färsaaret – 24. syyskuuta 1904 Kööpenhamina, Tanska) oli färsaarelainen lääkäri, joka tutki auringonvalon vaikutusta elintoimintoihin. Hän keksi ns. Finsenin lampun, jota käytetään ihotuberkuloosin ja trakooman hoidossa. Vuonna 1903 hänelle myönnettiin Nobelin lääketieteen palkinto.